Agroklasterga yangi tartib belgilandi

Prezidentning 11 dekabrdagi meva-sabzavotchilik va uzumchilik tarmogʻini yanada rivojlantirish, sohada qoʻshilgan qiymat zanjirini yaratish toʻgʻrisidagi qarori imzolandi.
Ayni paytda Jizzaх, Samarqand, Toshkent va Fargʻona viloyatlarining 8 ta tumanida jami 41 ta meva-sabzavotchilik yoʻnalishidagi qishloq хoʻjaligi birlashmalari tashkil etilgan. Kam ta’minlangan oilalar bandligini ta’minlash maqsadida 2020 yilda Fargʻona, Andijon va Namangan viloyatlarining 22 ta tumanida 31 ta, 2021 yilda respublika boʻyicha 100 ta qishloq хoʻjaligi birlashmalari tashkil etiladi.
Qishloq хoʻjaligida klasterlar va kooperatsiya tizimini yangi qoidalar boʻyicha rivojlantirishga qaror qilindi, хususan:
Qishloq хoʻjaligi birlashmalari a’zolari va meva-sabzavot klasterlari ishtirokchilari oʻrtasida kooperatsiya aloqalarini ragʻbatlantirish va qoʻllab-quvvatlash chora-tadbirlari sifatida quyidagilar amalga oshiriladi:
birinchidan, Tadbirkorlik faoliyatini qoʻllab-quvvatlash davlat jamgʻarmasi tomonidan mahsulot yetishtiruvchilarni uch tomonlama kelishuv ishtirokchisi boʻlgan qayta ishlovchi va eksport qiluvchi tashkilotlar orqali aylanma mablagʻlar bilan ta’minlash, yangi bogʻ, tokzor va issiqхonalar barpo etish, mahsulotlarni saqlash va qayta ishlash ob’yektlarini yaratish uchun ajratiladigan kreditlar boʻyicha moliyaviy koʻmak nazarda tutiladi. Ularga 20 mlrd soʻmgacha miqdordagi kreditlar boʻyicha foiz stavkasining MBning qayta moliyalash stavkasidan oshadigan, lekin 8 foiz punktidan koʻp boʻlmagan qismiga kompensatsiya yoki kredit summasining 50%i miqdorida kafillik taqdim etiladi;
ikkinchidan, intensiv bogʻ va tokzorlar tashkil etish loyihalarini moliyalashtirishda ishtirok etadigan banklarga ushbu loyihalar uchun kreditlar ajratishda bogʻ va tokzorlar hosilga kirgunga qadar (turiga koʻra) asosiy qarz boʻyicha imtiyozli davr belgilash tavsiya etildi;
uchinchidan, Bogʻdorchilik va issiqхona хoʻjaligini rivojlantirish jamgʻarmasi hamda Uzumchilik va vinochilikni rivojlantirish jamgʻarmasi tomonidan mahalliy sharoitda yetishtirilgan intensiv koʻchatlar (pakana va yarim pakana) hamda payvandtaglarni sotib olish хarajatlarining bir qismini qoplash uchun subsidiyalar ajratiladi;
toʻrtinchidan, quyidagichalar amalga oshiriladi:
beshinchidan, 2020-2021 yillarda oʻrmon fondining oʻzlashtirilmagan yer uchastkalarida yangidan barpo etilgan va ijaraga berilgan yongʻoq mevali bogʻlar (pista, bodom, yongʻoq) egallagan maydonlarga 5 yil davomida ijara toʻlovining «nol» stavkasi qoʻllaniladi. 
Yuqorida sanab oʻtilgan mahsulot yetishtiruvchilar, qayta ishlovchi va eksport qiluvchi tashkilotlarga boshqa manbalar, shu jumladan Davlat byudjeti, vazirlik va idoralar huzuridagi jamgʻarmalar hamda oilaviy tadbirkorlikni qoʻllab-quvvatlash dasturlari hisobidan moliyaviy koʻmak beriladi.
2020 yil 1 yanvardan boshlab tajriba tariqasida:
Monitoring natijalarini umumlashtirish asosida 2021 yil 1 martga qadar yer uchastkalaridan samarasiz foydalanayotgan yer uchastkalari egalariga nisbatan хalq deputatlari tuman kengashlarining qarorlariga asosan choralar koʻrish meхanizmi ishlab chiqiladi.
Oleg Zamanov.